Vrou steeds in hospitaal ná NW-plaasaanval | Maroela Media
Blackie van den Berg (61), die vrou wat Vrydag in die vroeë oggendure op 'n plaas tussen Sannieshof en Ottosdal in Noordwes oorval en wreed aangerand en verkrag is, sterk steeds in 'n hospitaal in Klerksdorp aan.
Bianca van den Berg, Blackie se dogter, het Saterdag aan Maroela Media gesê haar ma het baie erge pyn ná die aanval. "Haar neus is gebreek, haar oë toegeswel en haar lippe geswel. Hy het haar só erg gewurg, sy kan omtrent nie eet nie. Hy het haar vreeslik geslaan," het Bianca gesê.
Maroela Media het vroeër berig Van den Berg was alleen by die huis toe die aanval omstreeks 00:45 gebeur het. Volgens Bianca was sy in die kombuis toe sy 'n geluid op die dak gehoor het byna soos 'n kat wat op die dak loop. Sy het daarna gesien dat haar hond buite die huis onder die lapa toegemaak is nadat sy hom vroeër die aand laat uitkom het.
"Sy het gehoor hoe hulle die veiligheidshek by die voordeur uit die kosyn breek en besef hulle is besig om die huis binne te kom. Sy het na die kamer toe gehardloop en die veiligheidshek in die gang agter haar gesluit. In die kamer het sy haar rewolwer gekry. Teen daardie tyd was een van die aanvallers klaar besig om die traliedeur in die gang oop te buig terwyl die ander aanvaller buite die huis gestaan het," het Bianca gesê.
Sy vertel Van den Berg het 'n paar waarskuwingskote in die lug geskiet, maar toe die aanvaller geen gehoor hieraan gee nie, het sy die rewolwer op hom gemik en geskiet. "Sy was so verbouereerd, sy het mis geskiet en die rewolwer leeggeskiet. Daarna het sy teruggehardloop kamer toe en die houtdeur van die kamer gesluit," het Bianca gesê.
Blackie van den Berg in die hospitaal. Foto: Verskaf
Bianca het gesê haar ma woon alleen op die plaas sedert haar pa agt jaar gelede oorlede is. Sy verhuur die grond en boer ook self met skape.
Lt.kol. Amanda Funani, woordvoerder van die polisie, het Vrydagaand aan Maroela Media bevestig twee aanvallers, onderskeidelik 21 en 24 jaar oud, is in verband met die voorval in hegtenis geneem. Hulle sal Maandag in die Delareyville-landdroshof verskyn.
Die DA het hom intussen skerp uitgespreek oor die vlaag plaasaanvalle in Noordwes. Carin Visser, die DA se provinsiale voorsitter, het gesê die nuus van Van der Berg se brutale aanval het die hele provinsie geruk.
"Die toename in plaasaanvalle bewys net weereens die DA se kommer dat mense wat op die platteland bly se veiligheid nie gewaarborg kan word nie," het Visser gesê. "Ons doen 'n beroep op die polisie om hierdie sinnelose aanvalle te ondersoek en seker te maak dat al die skuldiges aan die pen ry."
Mevrou van den Berg… Ek is só jammer dat jy hierdie trauma moes beleef. Mag God jou seer vertroos, mag Hy jou deur hierdie onverstaanbare ervaring dra. Ek wens ek kon my arms om jou sit en my binneste vir jou gee om jou heel te help maak. Maar vanaand en elke aand vorentoe sal jý in my gebede wees. Mag jy spoedig herstel van die fisieke seer!
indien ek sê wat ek wil sê is ek ook môre toegesluit! baie sterkte en beterskap vir jou vroutjie!
Ja en steeds swyg die premier van Noordwes oor die blankes wat aan die hand van swart mens sterf en verniel word!
Moet nie dat hierdie varke jou siel breek nie! Ek het ñ vrou geken wat in die dorp gebly het en deur ñ morsige straatloper verkrag was.
Sy het haar lewe se stukke opgetel en nie toegelaat dat die vark haar vreugde en menswees steel nie.l! Sy het sterker en beter daar uitgekom.